stanford-oval/wikipedia huggingface dataset:
Barclays Center

| Barclays Center |
| --- | --- |

Rakennuksen tiedot
Sijainti:  620 Atlantic Avenue, Brooklyn, New York, Yhdysvallat
Koordinaatit:  40°40′57″N, 73°58′28″W
Rakennustyöt aloitettu:  11. maaliskuuta 2010
Avattu:  syyskuu 2012
Omistaja:  Forest City Enterprises Oxenim Sports & Entertainment
Hoitaja:  Brooklyn Arena, LLC
Kustannukset:  1 mrd. dollaria
Arkkitehti:  Ellerbe Becket SHoP Architects
Käyttäjät
 Brooklyn Nets (NBA) New York Islanders (NHL) 
Katsojakapasiteetti
 18 103 (koripallo) 14 500 (jääkiekko) 19 000 (konsertit) 
Lisää rakennusartikkeleitaArkkitehtuurin teemasivulla
Barclays Center on monitoimihalli Brooklynissä, New Yorkin osavaltiossa. Areena valmistui syksyksi 2012, jolloin sen pääkäyttäjä, koripalloliiga NBA:n Brooklyn Nets aloitti kautensa. Areenan omistaa Netsitkin omistava venäläinen miljardööri Mihail Prohorov. Areenaa on syksystä 2014 alkaen pitänyt kotikenttänään myös NHL-joukkue New York Islanders. Islandersin vuokrasopimus areenan kanssa päättyi keväällä 2018. Ilmeisesti tällöin molemmilla osapuolilla oli tavoitteena, että Islanders siirtyy pelaamaan toisaalle. Areenayhtiön mukaan Islandersin jatkaminen areenan vuokralaisena ei ole taloudellisesti kannattavaa ja toisaalta myöskään Islanders ei ole ollut kovinkaan tyytyväinen olosuhteisiin: Areenaa ei ole rakennettu vastaamaan jääkiekon tarpeita ja hallissa on aivan liikaa sellaisia paikkoja, joista ei näe koko kenttää. Toiseksi New York Islanders on ollut leimallisesti Long Islandin joukkue ja siirtyminen sieltä Brooklyniin pienensi joukkueen katsojakeskiarvoja liki 2 000 katsojalla. Myös areenalle NHL-otteluita varten luotavan jään kunto on aiheuttanut kritiikkiä siinä määrin, että marraskuussa 2016 NHL lähetti paikalle erikoisyksikön selvittämään jään kuntoa. Islanders rakennuttaa Long Islandin Hempsteadiin Belmont Park Arena -nimistä kotihallia, jonka odotetaan valmistuvan vuonna 2021.päivitettävä
Barclays Center on nimetty brittiläisen pankki- ja finanssiyhtiö Barclaysin mukaan, joka osti nimioikeudet 20 vuodeksi arviolta 200 miljoonalla dollarilla.
Baccarat (Meurthe-et-Moselle)

| Baccarat |
| --- | --- |

 vaakuna
 Baccarat
 Koordinaatit: 48°26′57″N, 6°44′20″E 
Valtio:  Ranska
Alue:  Lorraine
Departementti:  Meurthe-et-Moselle
Arrondissementti:  Lunéville
Väkiluku:  4 700
 
 Kunnan kotisivut 
Infobox OKVirheellinen NIMI-arvo: 
Baccarat on kunta Koillis-Ranskassa Meurthe-et-Mosellen departementissa Lorrainen alueella. Se sijaitsee Meurthejoen varrella. Kunta on tullut tunnetuksi kristallilasin valmistuksesta. Baccarat kristallitehdas on toiminut vuodesta 1764, ja on nykyään tunnettu merkki ympäri maailmaa. Kunnassa on myös kristallimuseo Musée Baccarat.
Aiheesta muualla

Kuvia tai muita tiedostoja aiheesta Baccarat (Meurthe-et-Moselle) Wikimedia Commonsissa
Baccarat kristallitehdas
Benson-luokka

| Benson-luokka |
| --- | --- |


Tekniset tiedot
Uppouma:  1 868 t (standardi) 2 433 t (kuormattu)
Pituus:  103,9 m (vesiraja) 106,17 m (kokonaispituus)
Leveys:  11 m
Syväys:  4,01 m (keskimääräinen)
Koneteho:  50 000 shp
Nopeus:  35 solmua
Miehistöä:  208
Aseistus
Meritorjunta:  5 x DP 5"/38 -tykkiä 10 x 21" torpedoputkea 2 x syvyyspommikiskoa
Ilmatorjunta:  6 x .50" konekivääriä
Benson-luokka oli Yhdysvaltain laivaston hävittäjäluokka, jonka 24 alusta valmistuivat 1939-1943. Luokka oli paranneltu versio edeltäneestä Sims-luokasta. Siinä oli kaksi savuhormia ja uudistettu konehuoneiden sijoittelu, jossa erilliset kattila- ja konehuoneet oli suunniteltu parantamaan aluksen selviytymismahdollisuuksia torpedon aiheuttamista vaurioista. Aluksen uppouma kasvoi muutosten seurauksena noin 60 tonnilla.
Benson & Hedges

| Benson & Hedges |
| --- | --- |

Tuotetyyppi:  Savuke
Alkuperämaa:   Iso-Britannia
Perustettu:  1873
Infobox OKNimi-testi OK: 
Benson & Hedges Silver
Benson & Hedges Blue
Benson & Hedges on brittiläinen tupakkayhtiö, jonka Richard Benson ja William Hedges perustivat vuonna 1873 osoitteeseen 13 Old Bond Street, Lontoo, Englanti. Tuotemerkin omistaa nykyään British American Tobacco.
Sponsoritoiminta > Formula 1

B & H sponsoroi Jordanin Formula 1 -tallia vuosina 1996–2005. Kisatessaan tupakkamainonnan kieltäneissä maissa tiimi joutui käyttämään vaihtoehtoisia värityksiä autossa.
Sponsoritoiminta > Australian Touring Car Championship

Benson & Hedges sponsoroi Tony Longhurstin tiimiä 1980-luvulla ja 1990-luvun alkupuolella. Sponsorointi lakkasi 1996 kun tupakkamainonta kiellettiin urheilutapahtumissa.
Wikimedia Commonsissa on kuvia tai muita tiedostoja aiheesta .
Benson & Hedges logo Damon Hillin Formula 1 autossa 1998
Barcode

Barcode yöllä.
Barcode on Oslon keskustassa Bjørvikan rannalla oopperatalon ja ratapihan välissä sijaitseva rakennusryhmä. Sen nimi viittaa talojen muodostamaan siluettiin, joka muistuttaa viivakoodia (engl. barcode). Rakennuksissa on yhteensä noin 180 000 neliömetriä konttoritilaa, 10 000 työpaikkaa ja 400 asuntoa. Ryhmään kuuluu seitsemän kerrostaloa, jotka valmistuivat vuosina 2007–2016.
Aiheesta muualla

Kuvia tai muita tiedostoja aiheesta Barcode Wikimedia Commonsissa
Baccharis

| Baccharis |
| --- | --- |
 Pilvisutilatva (Baccharis halimifolia)
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Suku::  Baccharis  L. (1753)
Katso myös
   Baccharis Commonsissa 
Infobox OKNimi-testi OK: 
Baccharis on asterikasvien heimoon kuuluva kasvisuku. Siihen kuuluu noin 430 lajia, joita esiintyy alkuperäisenä Amerikassa, Yhdysvalloista Etelä-Amerikan eteläosiin.
Suomeksi on nimetty yksi Baccharis-suvun kasvi, pilvisutilatva (Baccharis halimifolia). Se kasvaa alun perin Yhdysvaltojen itäosassa, Kanadan Nova Scotialla, Meksikon koillisosassa, Kuubassa ja Bahamalla. Pilvisutilatva on kookas pensas, jonka Euroopan unioni on luokitellut haitalliseksi vieraslajiksi. Euroopassa se on levinnyt toistaiseksi ainakin Espanjaan, Ranskaan, Isoon-Britanniaan ja Alankomaihin.
Aiheesta muualla

Integrated Taxonomic Information System (ITIS): Baccharis (englanniksi)
Global Biodiversity Information Facility (GBIF): Baccharis (englanniksi)
Avoin taivas

Avoin taivas voi tarkoittaa seuraavia:
Avoin taivas -konsepti, kansainvälisen lentoliikenteen vapauttamiseen pyrkivä lakikonsepti
Avoin taivas -sopimus, asevalvontaan liittyvä sopimus.
Euroopan unionin ja Yhdysvaltain avoin taivas -lentoliikennesopimus, EU:n ja Yhdysvaltain lentoliikennettä hallinnoiva sopimus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avoin taivas”, voi hakea sivunnimihaulla, laajalla sivunnimihaulla tai tekstihaulla.
Arkki (Transformers)

Arkki animaatiosarjassa The Transformers.
Arkki (engl. The Ark) on kuvitteellinen avaruusalus Transformers-universumissa. Arkki tunnetaan useissa jatkumoissa Autobottien lippualuksena.
The Transformers > Animaatiosarja

Alkuperäisessä sarjassa Arkki oli alus, jolla Autobotit tekivät pakkolaskun Maahan 4 miljoonaa vuotta sitten. Aluksen keskustietokoneena toimi Teletraan 1. Vuonna 1984 Teletraan aktivoitui ja herätti ensin aluksen sisään taistelussa murtautuneet Decepticonit ja myöhemmin aluksen miehistönä toimineet Autobotit.
Alus toimi Autobottien Maan tukikohtana 20 vuotta, kunnes Trypticon tuhosi sen.
Transformers: Cybertron

Transformers: Cybertronissa alus oli neljän pienemmän aluksen: Atlantiksen, Ogygian, Hyperborean ja Lemurian yhdistelmä.
Elokuvasarja

Kahden ensimmäisen elokuvan sivutarinoissa Arkki oli alus, jolla Allspark kuljetettiin pois Cybertronilta, jottei Megatron saisi sitä käsiinsä. Mutta elokuvissa Transformers: Kuun pimeä puoli ja Transformers: Viimeinen ritari sen tarina oli erilainen.
Elokuvasarja > Transformers: Kuun pimeä puoli

Arkki oli Sentinel Primen komennossa ollut cybertronilainen alus, jolla hän kuljetti mukanaan sadoittain pilareita, korkeatasoisia avaruussiltatekniikan laitteita. Mutta se joutui hyökkäyksen kohteeksi ja jäi avaruuteen leijumaan kunnes teki pakkolaskun Maan Kuuhun vuonna 1961. Ja ensimmäisenä sitä tukivat Neil Armstrong ja Buzz Aldrin vuonna 1969. Sentinel oli aluksen miehistöstä ainut, joka selvisi ja vaipui staasiin. NASA havaitsi Arkin hylyn ja aloitti Apollo-avaruusohjelman tarkoituksenaan tutkia se. Avaruusohjelman päätyttyä, Decepticonit varastivat neuvostoliittolaisten oman avaruusohjelman avulla suurimman osan pilareista jättäen jälkeensä vain neljä tavallista pilaria ja yhden hallintapilarin. Sieltä kuljetettiin myös polttoainesäiliö, joka vietiin Tšernobylin ydinvoimalaitokseen. Vuonna 2011 Optimus Prime ja Ratchet löysivät säiliön ja saivat tiedon Arkin päätymisestä Kuuhun. He matkustivat sinne Xantiumilla ja noutivat sieltä sekä pilarit että Sentinel Primen.
Elokuvasarja > Transformers: Viimeinen ritari

Arkki nähtiin elokuvassa vain lyhyesti, kun Quintessan liikuttamat Cybertronin kappaleet hipaisivat Kuun pintaa ja tuhosivat Arkin jäänteet.
War for Cybertron

Transformers: War for Cybertronin lopussa Arkki oli alus, jolla Optimus Primen johtama Autobottiryhmä lähti Cybertronilta, kun sen ytimen sammuttua koko planeetta oli muuttumassa asuinkelvottomaksi.
Aiheesta muualla

Lisätietoa Arkista TFWIKI.Netissä, Transformers-aiheisesta wikiassa
Transformers
Arkin hylky elokuvassa Transformers: Kuun pimeä puoli.
Astravetsin ydinvoimalaitos

| Astravetsin ydinvoimalaitos |
| --- | --- |
 Voimala rakenteilla vuonna 2017
Tyyppi:  ydinvoimala
Polttoaine:  uraani
Teho:  2 220 MW
Sijainti:  Astravets, Hrodnan alue, Valko-Venäjä
Koordinaatit:  54°45′40″N, 26°5′21″E
Voimalaitos Valko-Venäjän Hrodnan alueen pohjoisosissa. Astravetsin kaupunki sijaitsee laitosalueesta maanteitse 20 kilometriä etelälounaaseen ja Liettuan raja-asema 23 kilometriä länteen.
Astravetsin ydinvoimalaitos tai viralliselta hankenimeltään Valko-Venäjän ydinvoimalaitos (valkoven. Беларуская АЭС, Belaruskaja AES, ven. Белорусская АЭС, БелАЭС) sijaitsee Valko-Venäjän Hrodnan alueen Astravetsin piirissä 18 km kaupungista sekä vain 50 km:n päässä Liettuan pääkaupungista Vilnasta.
Ydinvoimalan päätoimittaja on Venäjän Rosatom-valtionkonserniin kuuluva Atomstroieksport (ЗАО "Атомстройэкспорт) ja tilaajana Valko-Venäjän valtion unitaarinen yritys ydinvoimalan rakentamisen johtamiseksi (ГУ "Дирекция строительства атомной электростанции" (ГУ "ДСАЭ"), Direktsija stroitelstva atomnoi elektrostantsii, GU DSAE).
Astravets on Valko-Venäjän ensimmäinen ydinvoimala. Se liittyy maan energiastrategiaan, jolla tavoitellaan energiaomavaraisuuden kasvattamista sekä maakaasun ja energian tuonnin vähentämistä Venäjältä. Energiastrategiaansa liittyen maa pyrkii rakentamaan myös 1 000 MW:n tehoisen kivihiilivoimalan, noin 300 MW:n edestä tuulivoimaloita ja neljä vesivoimalaa yhteisteholtaan 120 MW.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| Ostrovets 1 | VVER-1200 | 1 110 MW | 2020 | - |
| Ostrovets 2 | VVER-1200 | 1 110 MW | 2023 | - |
Rakentajan alkuperäisenä tavoitteena tavoitteena oli saada ensimmäinen, 1 194 megawatin VVER V-491 -tyyppistä reaktoria käyttävä voimalayksikkö käyttöön vuonna 2018 ja toinen vuonna 2021. Sittemmin aikataulu venyi, ja ensimmäinen yksikkö alkoi tuottaa sähköä marraskuussa 2020 ja toinen toukokuussa 2023.
Historia

Valko-Venäjän presidentti hyväksyi virallisesti maaliskuussa 2011 uuden 2,4 GW:n ydinvoimalan rakentamisen Astravetsiin. Varsinainen rakentamissopimus allekirjoitettiin heinäkuussa 2012. Tavoitteena oli saada ensimmäinen 1 200 MW:n voimalayksikkö tuotantokäyttöön 2018 ja toinen yksikkö 2020. Voimalan sijoituspaikkakunta oli päätetty jo 2008 loppuun mennessä. Osa valmistelevista töistä, kuten tie- ja raideyhteyksien rakentaminen, aloitettiin jo 2010 puolella. Laitos rahoitettiin paljolti venäläisellä lainalla (noin 10 miljardia dollaria), ja toimituksesta vastasi venäläinen Atomstroieksport.
Kritiikki

Liettua pitää voimalaa uhkana turvallisuudelleen, koska se sijaitsee vain 50 kilometrin päässä Liettuan pääkaupungista Vilnasta. Liettuan ulkoministeri Linas Linkevičius sanoi haastattelussa, että "emme voi luottaa siihen, kun rakentamisessa ei ole mukana riippumattomia valvojia ja instituutioita". Liettua on säätänyt lain, joka kieltää Astravetsissa tuotetun sähkön ostamisen.
Aiheesta muualla

Kuvia tai muita tiedostoja aiheesta Astravetsin ydinvoimalaitos Wikimedia Commonsissa
First Belarus reactor under construction (7.11.2013) (englanniksi) (world-nuclear-news.org)
Belarus Starts Constructing Its First Nuclear Power Plant (11/2013) (englanniksi) (iaea.org)
Belorusskaja AES (Ostrovetskaja; venäläisen atomiteollisuuden uutisia Astravetsin ydinvoimalasta) (Arkistoitu – Internet Archive) (venäjäksi) (atomic-energy.ru)
Beninin kuninkaat

Hänen majesteettinsa Méto Ahoussan Hélékétché Alifa, Beninin Grand-Popon piirikunnan Heven kuningas.
Heven kuninkaan palatsin pääportti.
Beninin kuninkaat ovat nykyisessä Beninissä asuvia kuninkaita, jotka ovat seudulla olleiden entisten afrikkalaisten kuningaskuntien kuninkaiden jälkeläisiä. Suurin niistä oli ennen Ranskan siirtomaavallan alkua Dahomeyn kuningaskunta. Beninin tasavallassa sanotaan olevan nykyisin noin 54 kuningasta.
Tausta

Ranskalaisten miehitettyä Dahomeyn kuningaskunnan vuonna 1894, ranskalaisten joukkojen komentaja, kenraali Alfred Dodds pirstoi sen hajalle. Dahomeyn kuningaskunnaksi jäi vain keskusprovinssi, alue pääkaupunki Abomeyn ympärillä. Sen kuninkaaksi nimitettiin prinssi Goutchili, vallasta syrjäytetyn Behanzinin veli.
Kaikki muut jäljelle jääneet provinssit olivat joko suoraan Ranskan hallinnon alaisia, tai niistä tehtiin uusia kuningaskuntia. Nämä järjestelyt osoittautuivat pian huonoiksi ranskalaisille ja he syrjäyttivät vallasta kolme kuningasta vuonna 1900.
1800-1900 lukujen vaihteessa ranskalaiset ja belgialaiset virkailijat poistivat kaikki lailliset verotusoikeudet afrikkalaisilta valtioilta ja ottivat tilalle omat verotusjärjestelmänsä. Useita hallitsijoita syöstiin vallasta tänä aikana ja kaikki jäljelle jääneet asetettiin asemaan, jossa heistä tuli siirtomaavallan toimihenkilöitä pikemminkin kuin hallitsijoita omalla maallaan. Jotta asia tulisi mahdollisimman selväksi, heidän arvonimensä vaihdettiin. Ne jotka tunnettiin aikaisemmin ”kuninkaina”, olivat nyt ”päälliköitä” tai korkeintaan ”ylipäälliköitä”.
Vaikka aikaisemmilta afrikkalaisvaltioilta riistettiin kaikki muodollinen poliittinen valta, ne jatkoivat olemassaoloaan ja kuninkaat ja päälliköt sattoivat toimia valitsijoidensa edustajina, eivätkä vain hallinnon työkaluina.
Dahomeyn kuningaskunnan jäänteissä monarkia jäi jäljelle omituisella tavalla. Kun viimeinen kuningas oli syöstetty vallasta, vanha keskusprovinssi jaettiin useisiin kantoneihin. Kantonien kaikki päälliköt olivat kuninkaallisen suvun jäseniä. Jokainen oli asettanut itsensä virkaan kuninkaallisilla seremonioilla, ja he väittelivät keskenään siitä, kenellä oli laillinen perimisoikeus kruunuun. Laillisen perijän palkinto oli oikeus museoiksi tulleiden vanhojen palatsien valvontaan. Lopulta sovittiin, että yksi henkilö tunnustettiin museon hoitajaksi ja seremoniamestariksi kuninkaallisille esivanhemmille. Tämä mies, Sagbaju, kuoli vuonna 1977, lähes sadan vuoden ikäisenä.
Kuninkaat tänään

Vaikka virallisesti kuninkaat menettivät perustuslaillisen valtansa yli sata vuotta sitten, he ovat silti yhä tärkeitä johtajia, jotka nauttivat kansan luottamusta ja kunnioitusta. Kuninkaiden vaikutusvalta vaihtelee suuresti. Yksi kuningas voi hallita suuria alueita ja kymmenen palatsin perintöä, toinen voi hallita vain pientä kylää.
Beninin kuninkaat jakautuvat kolmeen luokkaan. Toisen ja kolmannen luokan kuninkaat toimivat ensimmäisen luokan kuninkaiden alaisuudessa. Kuninkaiden neuvostoon kuuluu 54 kuningasta, jotka polveutuvat vanhoista kuningassuvuista. Perustuslaillista asemaa heillä ei Beninin tasavallassa ole, eikä heille osoiteta varoja valtion budjetista. Kuninkaat kuitenkin matkustavat diplomaattipassilla. Beninin presidentti konsultoi kuninkaiden neuvostoa tärkeissä kysymyksissä.
Kuninkaiden hengellinen rooli on tärkeä. He edustavat jatkuvuutta ja pitävät yllä maan rikasta kulttuuriperintöä. Kuninkaat voivat tehdä aloitteen rituaalin järjestämiseen henkien lepyttämiseksi. Rituaaleja järjestetään, jos aluetta vaivaa kuivuus, nälänhätä, sairaus- tai onnettomuusepidemia tai jos kalansaalis on ollut huono. Rituaalissa pidetään yllä vanhoja seremonioita, rytmejä, tarinoita ja tansseja, joissa vodoun-papeilla on tärkeä rooli. Rituaalit liittävät yhteen myyttisen menneisyyden, nykyisyyden ja tulevaisuuden, sekä kokoavat yhteen nykyihmiset, esi-isät, jumalat ja henget.
Kuninkaat ovat alueidensa arvostettuja neuvonantajia, sovittelijoita ja parantajia. He ovat myös tärkeitä mielipidejohtajia.
Kuninkaiden tunnusmerkit

Kuninkaat liikkuvat aina hovinsa kanssa, ja kuvissa heillä on mukanaan prinssejä, prinsessoja, neuvonantajia ja palvelijoita. Kuninkailla on myös oma yhteisönsä. Yksi kuninkaista on kuninkaiden presidentti, toinen kuninkaiden suurlähettiläs. Kuninkaaksi initioiva rituaali on sallittu vain miehille ja kuningattariksi pääsevät vain kuninkaan vaimot. Kuninkaan monet vaimot aiheuttavat monesti myös suuria perintöriitoja, kun jokainen vaimo haluaa poikansa olevan kruununperijä. Myös Beninin presidentillä ja ministereillä on omat kuninkaansa, joten kuninkaat ovat kiireisiä ja haluttuja ihmisiä. Kuninkaalla on myös rooli politiikassa, esimerkiksi virkaan astuvalle presidentille pidetään kaksi seremoniaa, joista perinteisessä seremoniassa kuningas antaa vallan ja suojeluksensa presidentille. Beninissä on myös vodunkuningas, joka pukeutuu aina valkoiseen erotuksena muiden kuninkaiden värikkäistä vaatteista. Hän tulee vain tiettyinä päivinä ulos kansan pariin, kuten muutkin kuninkaat.
Oleellinen osa kuninkaan ulostuloa on päivänvarjo, joka suojaa kuningasta ja on koristeltu kuninkaan omilla symboleilla. Kuningas valitsee henkilökohtaiset symbolinsa, jotka perustuvat kuninkaan neljään luonnonelementtiin eli tuleen, veteen, ilmaan tai maahan. Jos kuningas on voimakas vedessä, voi symboli olla esimerkiksi kala. Myös kuninkaan sauva on voimallinen esine, se kuvastaa asetta, mutta sitä voidaan käyttää myös viestikapulana. Jos kuningas haluaa viedä viestin jollekulle, hän laittaa palvelijansa viemään sauvan tälle henkilölle, joka sauvan saatuaan palauttaa sen kuninkaalle ja saa siten viestinsä. Kuninkaan tuoli on myös arvovaltainen. Se on siirtynyt esi-isiltä kuninkaalle, eikä sille saa istua kukaan muu kuin kuningas.
Kuningas määrää aina itse, milloin häntä voi tavata, ja hän tulee ulos vasta, kun tarvittavat rituaalit on suoritettu ulostuloa varten. Kuninkaat olivat vuosisatoja sakraalikuninkaita, joten pyhyys on hyvin lähellä heitä. Kuninkaat voivat olla nykyisin kristittyjä tai muslimeita, mutta he voivat samalla noudattaa myös vodun-uskoa.
Suomalainen valokuvaaja Kenneth Bamberg kuvasi Beninin kuninkaista 12 ja järjesti kuvista näyttelyn Galleria Jangvassa Helsingissä otsikolla "Kuninkaat, rauhan ylläpitäjät". Näyttelyn päätyttyä hän lähetti kuvat kuninkaille.
Aiheesta muualla

Kun Beninin kuninkaat asettuivat valokuvaan, lähes jokainen halusi päänsä päälle sateenvarjon Helsingin Sanomat, Kuukausiliite 6.1.2018.
Barclay de Tollyn talo

| Tarton vino talo> Barclay de Tollyn talo |
| --- | --- |
 Vino talo eli Barclay de Tollyn talo, jossa on Tarton taidemuseo
Osoite:  Raekoja plats 18, Tartto, Viro
Rakennustyyppi:  asuintalo, myöhemmin taidemuseo
Valmistumisvuosi:  1793
Käyttäjä:  Tarton taidemuseo
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Barclay de Tollyn talo eli "Tarton vino talo" on Tartossa osoitteessa Raekoja plats 18, Kompanii ja Magistri tänavan välissä sijaitseva klassistinen rakennus, jossa on vuodesta 1988 ollut Tarton taidemuseo. Talo on rakennettu 1793 asuintaloksi.
Talossa on Mihhail Barclay de Tollyn muistolaatta, jossa sanotaan virheellisesti, että talossa olisi asunut venäläinen sotapäällikkö ja sotaministeri, Napoleonin sodassa kuuluisuutta saanut Michael Andreas Barclay de Tolly. Talon osti kuitenkin tosiasiassa hänen leskensä Helene Auguste Eleonore von Smitten miehensä kuoleman jälkeen vuonna 1819.
Talossa oli vuodesta 1879 aina 1900-luvun lopulle apteekki. 1900-luvun alussa apteekkarina oli kirjailija Oskar Luts.
Raatihuoneentorin puoleisesta julkisivusta poistettiin vuonna 1897 konsolien tukema parveke. Se palautettiin 1985. Talon joenpuoleinen perustus lepää Tarton kaupunginmuurin päällä, toinen puoli on paalujen varassa. Maaperän painumisen vuoksi vinoon mennyttä taloa on alettu sanoa Tarton Pisan torniksi, joskin sen kallistus on suurempi kuin Pisan tornilla.
Aiheesta muualla

"6905 Elamu Tartus Raekoja pl. 18, 1793.a.", Barclay de Tolly maja kultuurimälestiste riiklikus registris
Mihhail Barclay de Tolly mälestustahvel Tartu linna kultuuriväärtusega asjade ja -mälestiste registris
Tartu viltune maja (Arkistoitu – Internet Archive) Tartu Linnamuuseumi kodulehel
Tarton taidemuseon historia (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Barclay de Tolly maja
Käännös suomeksi
Brenda ja Wendi Turnbaugh

Identtiset kaksoset Brenda ja Wendi Turnbaugh (s. 13. elokuuta 1977 San Fernando Valley, Kalifornia, Yhdysvallat) näyttelivät draamasarjassa Pieni talo preerialla Ingallsin perheen nuorinta tytärtä nimeltään Grace. Aivan kuten vanhempaa sisarta Carrieta esittäneet Greenbushin sisarukset, myöskään Brendan ja Wendin kohdalla ei erikseen mainita kumpi sisaruksista kulloinkin roolia näytteli. Roolityö jäi sisarusten ainoaksi valkokankaalla.
Wendi Turnbaugh avioitui 11. syyskuuta 1999 Joshua Leen kanssa ja heillä on kaksi yhteistä lasta. Wendi työskentee nykyisin web-suunnittelijana. Heidän esikoistyttärensä Raegan Grace Lee syntyi marraskuussa 2006 ja sai toisen nimensä Grace Ingallsin roolihahmon mukaan.
Aiheesta muualla

Brenda Turnbaugh Internet Movie Databasessa. (englanniksi)
Wendi Turnbaugh Internet Movie Databasessa. (englanniksi)
Bengbu

| Bengbu 蚌埠市, Bèngbù Shì |
| --- | --- |
 Bengbun sijainti Kiinan Anhuin maakunnassa
 Bengbu
 Koordinaatit: 32.9174°N, 117.3825°E 
Valtio:  Kiina
Maakunta:  Anhui
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  5 945 km²
Väkiluku (2010):  3 164 467
Aikavyöhyke:  UTC+8
Postinumero:  233000
Suuntanumero(t):  0552
Rekisterikilpi:  皖C
 
 www.bengbu.gov.cn 
Infobox OKVirheellinen NIMI-arvo: 
Bengbu (kiin. 蚌埠市, pinyin: Bèngbù Shì) on prefektuuritason kaupunki Kiinan Anhuin maakunnassa. Kaupungin väkiluku on 3,164 miljoonaa (2010) ja pinta-ala 5 945 neliökilometriä.
Ilmasto

Bengbussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16 °C ja keskimääräinen sademäärä 830 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on heinäkuu, jolloin sataa keskimäärin noin 200 millimetriä. Joulukuu puolestaan on kuivin kuukausi. Silloin keskimääräinen sadanta on 20 millimetriä.
Hallinnollinen jako

Piirikuntatasolla kaupunki jakautuu seitsemään osaan (numerointi oheisen kartan mukaisesti).
| --- | --- |
 Kaupunkipiirit (4) 1 Bengshan, hallinnollinen keskus  2 Longzihu   3 Yuhui  4 Huaishang :  Piirikunnat (3) 5 Huaiyuan  6 Wuhe  7 Guzhen
Liikenne

Valtatie 206 kulkee Bengbun kautta pohjoiseen Hefeiin ja etelään Suzhouun. Kaupungista on myös rautatieyhteydet etelään, pohjoiseen ja kaakkoon.
Galleria

Bengbun messukeskus.
Longzijärvi.
Pohjois- ja Etelä-Kiinan rajamerkki Longzijärven rannalla.
Bengbu Medical Collegen kampus.